CELEX: 62012CN0299
Language: el
Date: 2012-06-18 00:00:00
Title: Υπόθεση C-299/12: Αίτηση για την έκδοση προδικαστικής αποφάσεως, την οποία υπέβαλε το Nejvyšším správním soudem (Τσεχική Δημοκρατία) στις 18 Ιουνίου 2012 — GREEN — SWAN PHARMACEUTICALS CR, a.s. κατά Státní zemědělská a potravinářská inspekce

8.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/6
            
         Αίτηση για την έκδοση προδικαστικής αποφάσεως, την οποία υπέβαλε το Nejvyšším správním soudem (Τσεχική Δημοκρατία) στις 18 Ιουνίου 2012 — GREEN — SWAN PHARMACEUTICALS CR, a.s. κατά Státní zemědělská a potravinářská inspekce
   (Υπόθεση C-299/12)
   2012/C 273/09
   Γλώσσα διαδικασίας: η τσεχική
   
      Αιτούν δικαστήριο
   
   Nejvyšší správní soud
   
      Διάδικοι στην υπόθεση της κύριας δίκης
   
   
      Αναιρεσείουσα–προσφεύγουσα: GREEN — SWAN PHARMACEUTICALS CR, a. s.
   
      Αναιρεσίβλητη–καθής: Státní zemědělská a potravinářská inspekce
   
      Προδικαστικά ερωτήματα
   
   
               1)
            
            
               Συνιστά ο ισχυρισμός «Το σκεύασμα περιέχει επίσης ασβέστιο και βιταμίνη D3 που βοηθούν στη μείωση του κινδύνου οστεοπόρωσης και καταγμάτων» ισχυρισμό περί μειώσεως του κινδύνου εκδηλώσεως ασθενείας κατά την έννοια του άρθρου 2, παράγραφος 2, σημείο 6, του κανονισμού (ΕΚ) 1924/2006 (1), του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς επί θεμάτων διατροφής και υγείας που διατυπώνονται για τα τρόφιμα, όπως τροποποιήθηκε με τον κανονισμό (ΕΕ) 116/2010 της Επιτροπής, της 9ης Φεβρουαρίου 2010 (2), μολονότι δεν υποστηρίζεται ρητώς διά του ισχυρισμού αυτού ότι η κατανάλωση του οικείου σκευάσματος μπορεί να μειώσει αισθητά παράγοντα κινδύνου εκδηλώσεως της αναφερόμενης ασθενείας;
            
         
               2)
            
            
               Περιλαμβάνεται στην έννοια του εμπορικού σήματος ή της εμπορικής ονομασίας, όπως αυτές περιέχονται στο άρθρο 28, παράγραφος 2, του κανονισμού (ΕΚ) 1924/2006, της 20ής Δεκεμβρίου 2006, σχετικά με τους ισχυρισμούς επί θεμάτων διατροφής και υγείας που διατυπώνονται για τα τρόφιμα, όπως τροποποιήθηκε με τον κανονισμό (ΕΕ) 116/2010 της Επιτροπής, της 9ης Φεβρουαρίου 2010, και πληροφορία εμπορικής φύσεως επί της συσκευασίας του προϊόντος;
            
         
               3)
            
            
               Θα μπορούσε η μεταβατική διάταξη του άρθρου 28, παράγραφος 2, του κανονισμού 1924/2006, της 20ής Δεκεμβρίου 2006, σχετικά με τους ισχυρισμούς επί θεμάτων διατροφής και υγείας που διατυπώνονται για τα τρόφιμα, όπως τροποποιήθηκε με τον κανονισμό (ΕΕ) 116/2010 της Επιτροπής, της 9ης Φεβρουαρίου 2010, να ερμηνευθεί υπό την έννοια ότι αναφέρεται σε (όλα τα) τρόφιμα τα οποία υφίσταντο πριν από την 1η Ιανουαρίου 2005 ή ότι αναφέρεται μόνο σε τρόφιμα τα οποία έφεραν στη συσκευασία τους εμπορικό σήμα ή εμπορική ονομασία και τα οποία υφίσταντο με τη μορφή αυτή ήδη πριν από την ανωτέρω ημερομηνία;
            
         
      (1)  Κανονισμός (ΕΚ) 1924/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς επί θεμάτων διατροφής και υγείας που διατυπώνονται για τα τρόφιμα (ΕΕ 2007, L 12, σ. 3).
   
      (2)  Κανονισμός (ΕΕ) 116/2010 της Επιτροπής, της 9ης Φεβρουαρίου 2010, για την τροποποίηση του κανονισμού (ΕΚ) 1924/2006 του Ευρωπαϊκού Κοινοβουλίου και του Συμβουλίου όσον αφορά τον κατάλογο των ισχυρισμών διατροφής (ΕΕ L 37, σ. 16).